
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Στολή Οπλιτών του Στρατού Ξηρά; με πενταετή υποχρέωση.1 

Τροποποίηση της Ε. 2057/402/18.9.85 Κοινής Υπουργικής 

Απόφασης.2 

Κατάργηση απόφαση αριθμ. Β. 255/41/10.5.80 «εισαγωγή με 
προσωρινή ατέλεια, χαλυβδοταινίας ψυχρής εξέλασης για 
την παραγωγή χαλυβδοταινίας συσκευασίας, που εξάγεται 


στο εξωτερικό».3 

Καταβολή μέρους των δεδουλευμένων αποδοχών στους μισθω¬ 
τούς της επιχ/σης ΕΒΕΠΥ Α.Ε., που πτώχευσε.4 

Καταβολή μέρους των δεδουλευμένων αποδοχών στους μισθω¬ 
τούς της επιχ/σης ΒΙΟΦΑΡΜ ΑΒΕΕ που έκαναν επίσχεση 

εργασίας. { .5 

Καταβολή των επιδομάτων ανεργίας δικαιούχων μισθωτών 
στην επιχείρηση Α. ΒΑΚΑΓΙΑΝΝΟΠΟΥΛΟΥ και ΣΙΑ Ο.Ε. 

που ανέστειλε τη λειτουργία της λόγω πυρκαϊάς.6 

Σύσταση Συλλογικού Οργάνου στο Υπ. Γεωργίας.7 

Καθορισμός παραβολών δοκιμών ποικιλιών που προορίζονται 
να εγγραφούν στον Εθνικό κατάλογο ποικιλιών καλλειεργού- 

μενων φυτικών ειδών. 8 

Αύξηση των συντάξεων του Ταμείου Νομικών.9 

Ορισμός αριθμού δικαστικών λειτουργών που αποστέλλονται με 

εκπαιδευτική άδεια.10 

Σύσταση πάγιας προκαταβολής στο Πολυτεχνείο Κρή- 

της. 11 

Αναγνώριση προϋπηρεσίας εκπ/κών που δίδαξαν σε τάξεις ή 

τμήματα ελληνοπαίδων μέσα σε ξένα σχολεία».12 

Ανασυγκρότηση της Τεχνικής Επιτροπής του Υπουργείου 

Εμπορικής Ναυτιλίας.13 

Περί ψήφισης Ο.Ε.Υ. Κοινότητας Λακκόπετρας Ν. 

ΑχαΓας.14 

Υποβιβασμός κθι κατάργηση θέσεων Μ/κών Δημ. Σχο¬ 
λείων.15 


Καθορισμός ζώνης καταλήψεως αντιπλημμυρικών έργων αρμο¬ 
διότητας Υπουργείου ΠΕΡ.ΧΩΡ.ΔΕ. στη θέση «Μηδέν Γιαν¬ 
νιτσών» του ποταμού Λουδία. 

Παραχώρηση γι# εκμετάλλευση των ζωνών καταλήψεως αντι- 
πλημμυρικών έργων αρμοδιότητας ΥΠΕΧΩΔΕ στη θέση 
«Μηδέν Γιαννιτσών» ποταμού Λουδία (Όρια Νομού Πέλ¬ 
λας).. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

\ 

Αριθ. Φ.456.3/6/904793/Σ.26Ο9 (1) 

Στολή Οπλιτών του Στρατού Ξηράς με πενταετή υποχρέωση. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 3 του Ν. 1513/1985 «Οπλίτες Στρατού Ξηράς με 
πενταετή υποχρέωση» που δημοσιεύτηκε στο με αριθμό 12/8.2.85 
ΦΕΚ (Τεύχος Α'). 

β. Την υπ’ αριθ. Φ.456.3/2/340262/Σ.1363/21.5.85 απόφαση 
του Πρωθυπουργού και ΥΕΘΑ Ανδρέα Γ. Παπανδρέου «Στολή 
Οπλιτών του Στρατού Ξηράς με πενταετή Υποχρέωση» που δημο- 
αιεύθηκε στο με αριθ. 323/27.5.85 ΦΕΚ (Τεύχος Β'). 

γ. Την πρόταση του Ανώτατου Στρατιωτικού Συμβουλίου πε¬ 
ριορισμένης σύνθεσης (Πρακτικό 114/29.5.87), αποφασίζουμε: 

2. Τροποποιούμε τις παρ. δύο (2) και τρία (3) της πιο πάνω (1β) 
απόφασης μόνο ως προς τη σύνθεση της Χειμερινής — Θερινής 
στολής εξόδου των Οπλιτών πενταετούς υποχρέωσης (ΟΠΥ) όπως 
παρακάτω: 

α. Αντικαθίστανται οι Χειμερινές—θερινές στολές εξόδου των 
ΟΠΥ με τις αντίστοιχες στολές (Χειμ. 8β — Θερ. 8γ) των Μονίμων 
Υπαξκών, χωρίς το πηλήκιο και τα παπούτσια που παραμένουν τα 
ίδια (ημιάρβυλα). 

β) Η αντικατάσταση των παρακάτω ειδών να γίνεται ανά τριετία 
όπως και για τους Μον. Υπαξκούς. 

3. Κατά τα λοιπά (διακριτικά βαθμού — χορηγήσεις ειδών) 
ισχύει ως έχει η στην παρ. 1β απόφαση. 

4. Η υλοποίηση της παρούσας τροποποίησης θα γίνει αμέσως 
μετά την προμήθεια των αναγκαιούντων ειδών από το εμπόριο. 

5. Η παρούσα να δημοσιευθεί στην Εφημερίδα της Κυβερ- 

νήσεως. Αθήνα, 8 Δεκεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
ΓΙΑΝΝΗΣ ΧΑΡΑΛΑΜΠΟΠΟΥΛΟΣ 


Αριθ. Ε.2629/569 (2) 

Τροποποίηση της Ε. 2057/402/18.9.85 Κοινής Υπουργικής 

Απόφασης. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ & ΤΕΧΝΟΛΟΓΙΑΣ 
Έχοντας υπόψη: 

α) Τις διατάξεις του άρθρου 2 του Ν. 1573/85 (ΦΕΚ 201 Α ). 
β) Την αριθ. Ε. 2057/402/18.9.85 Κοινή Υπουργική Απόφαση, 

όπως τροποποιήθηκε με την αριθ. Ε. 3215/675/7.2.86 όμοια, με την 
οποία η αυτοκινητοβιομηχανία «ΑϋΤΟΜΕΟΟΑΝΙΟΑ δ.Α.» τέθηκε 
σε καθεστώς τελωνειακής επίβλεψης. 

γ) Την από 5.11.87 αίτηση της «ΛυΤΟΜ ΕΟΟΑΝΙΟΑ δ.Α.» με 
την οποία ζητεί την θέση σε τελωνειακή επίβλεψη νέου συμπληρωμα¬ 
τικού χώρου, απαραίτητου για την ομαλή λειτουργία της, . 

δ) Την Τ. 1362α/87 απόφαση του Πρωθυπουργού «καθορισμός 
αρμοδιοτήτων του Αναπληρωτή Υπουργού Οικονομικών Γ. Πέτσου» 
(ΦΕΚ 135/Β/87). 

ε) Την Υ 1321/87 απόφαση του Πρωθυπουργού «καθορισμός αρ¬ 
μοδιοτήτων του Αναπληρωτή Υπουργού Βιομηχανίας Ενέργειας και 
Τεχνολογίας,Κ. Παπαναγιώτου (ΦΕΚ 531/Β/87), αποφασίζουμε: 

1. Το άρθρο 1 της αριθ. Ε. 2057/402/18.9.85 απόφασης των 
Υπουργών Βιομηχανίας, Ενέργειας και Τεχνολογίας και Οικονομι¬ 
κών, όπως τροποποιήθηκε με την αιθ. Ε. 3215/675/7.2.86 όμοια 
απόφαση, αντικαθίσταται, όπως παρακάτω: 

Αρθρο 1. 

Τους παρακάτω περιγραφόμενους χώρους παραγωγής αυτοκινή¬ 
των και αποθήκευσης πρώτων υλών, συνολικού εμβαδού τετρ. μέτρα 
30.730 που βρίσκονται στην περιοχή Ελαιώνος — Θηβών, θέτουμε 
σε τελωνειακή επίβλεψη: 

α) Στεγασμένο χώρο εργοστασίου συνολικού εμβαδού 5.400 τ.μ. . 

β) Στεγασμένο χώρο πρώτων υλών συνολικού εμβαδού 730 τ.μ. 

γ) Υπαίθριο χώρο εναπόθεσης πρώτων υλών,και ετοίμων αυτοκι¬ 
νήτων συνολικού εμβαδού 24.600 τ.μ. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

' Αθήνα, 16 Δεκεμβρίου 1987 

Οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΟΙΚΟΝΟΜΙΚΩΝ ΚΑΙ ΤΕΧΝΟΛΟΓΙΑΣ 

ΓΕΩΡΓΙΟΣ ΠΕΤΣΟΣ Κ. ΠΑΠΑΝΑΓΙΩΤΟΥ 


Αριθ. Α.5253/636 (3) 

Κατάργηση απόφαση αριθμ. Β. 255/41/10.5.80 «εισαγωγή με προ- 
. σωρινή ατέλεια, χαλυβδοταινίας ψυχρής εξέλασης για την παρα¬ 
γωγή χαλυβδοταινίας συσκευασίας, που εξάγεται στο εξωτερικό». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κανονισμού ΕΟΚ 1999/85 για το καθεστώς 
ενεργητικής τελειοποίησης. 

2. Την διάταξη του άρθρου 38 παρ. 2 του τέταρτου μέρους του Ν. 
1676/86 «Καθορισμός των συντελεστών του φόρου προστιθέμενης 
αξίας και ρύθμιση άλλων θεμάτων». 

3. Την απόφαση του Πρωθυπουργού αριθμ. Υ. 1362 Α/5.10.87 
«Καθορισμός αρμοδιοτήτων του αναπληρωτή Υπουργού Οικονομι¬ 
κών Γ. Πέτσου». 

4. Την από 28.8.87 έκθεση του συνεργείου έρευνας που πραγμα¬ 
τοποιήθηκε σύμφωνα με την αριθμ. Α. 6902/881/12.12.85 ΔΥΟ, 
από την οποία προκύπτει η διαφοροποίηση των συντελεστών απόδο¬ 
σης των εμπορευμάτων που χρησιμοποιόνται σήμερα από εκείνους 
του έτους 1980, αποφασίζουμε: 

Άρθρο 1. 

]. Η Α.Υ.Ο αριθμ. Β. 255/41/10.5.80 «εισαγωγή με προσωρινή 
ατέλεια, χαλυβδοταινίας ψυχρής εξελάσεως για την παραγωγή χα¬ 
λυβδοταινίας συσκευασίας, που εξάγεται στο εξωτερικό» καταργείται 


από 30.11.87. 

2. Παραστατικά μεταποίησης εμπορευμάτων που παραδόθηκαν 
μέχρι και 30.11.87 σύμφωνα με την πιο πάνω καταργούμενη από¬ 
φαση θα πιστωθούν με τους συντελεστές απόδοσης, που καθορίζονται 
στο άρθρο 2 αυτής (της καταργούμενης). 

3. Η παράδοση εμπορευμάτων με το καθεστώς ενεργητικής τε¬ 
λειοποίησης θα γίνεται σύμφωνα με τις διατάξεις που καθορίζουν το 
καθεστώς αυτό (Κανονισμός ΕΟΚ 1999/85, Ν. 1676/86 κ.λπ.). 

Άρθρο 2. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΠΕΤΣΟΣ 


Αριθ. 33158 (4) 

Καταβολή μέρους των δεδουλευμένων αποδοχών στους μισθωτούς 

της επιχ/σης ΕΒΕΠΥ Α.Ε., που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 
«περί κυρώσεως, συμπληρώσεως και ερμηνείας της υπό χρονολογίαν 
2.3.81 πράξεως νομοθετικού περιεχομένου «περί καταβολής υπό του 
Οργανισμού Απασχολήσεως Εργατικού Δυναμικού, δεδουλευμένων 
αποδοχών και αποζημιώσεων εις μισθωτούς κ.λπ.». 

2. Την αριθμ. 15624/87 γνωμοδότηση του Δ.Σ. του ΟΑΕΔ (α- 
ριθμ. συνεδρίασης 280/15.12.87) που μας υποβλήθηκε με το αριθμ. 
115564/18.12.87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενι- 
κώτερου κοινωνικού συμφέροντος και προκύπτει, έκδηλη οικονομική 
αδυναμία της επιχ/σης ΕΒΕΠΥ Α.Ε., αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 
(233) μισθωτούς της επιχ/σης ΕΒΕΠΥ Α.Ε. που πτώχευσε, μέρους 
των δεδουλευμένων αποδοχών τους και μέχρι του ποσού των είκοσι 
πέντε χιλιάδων (25.000) δρχ. συνολικού ύψους πέντε εκατομμυρίων 
οκτακόσιων είκοσι πέντε χιλιάδων (5.825.000) δρχ. 

η απόφαση αυτή που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 21 Δεκεμβρίου 1987 

Ο ΥΠΟΥΡΓΟΣ 

Γ. ΓΕΝΝΕΙΜΑΤΑΣ 


Αριθ. 33159 (5) 

Καταβολή μέρους των δεδουλευμένων αποδοχών στους μισθωτούς 
της επιχ/σης Β10ΦΑΡΜ ΑΒΕΕ που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 
«περί κυρώσεως, συμπληρώσεως και ερμηνείας της υπό χρονολογίαν 
2.3.81 Πράξεως Νομοθετικού Περιεχομένου «περί καταβολής υπό 
του Οργανισμού Απασχολήσεως Εργατικού Δυναμικού, δεδουλευμέ¬ 
νων αποδοχών και αποζημιώσεων εις μισθωτούς κ.λπ.». 

2. Την αριθμ. 15632/87 γνωμοδότηση του Δ.Σ. του ΟΑΕΔ (α- 
ριθμ. συνεδρίασης 280/15.12.87) που μας υποβλήθηκε με το αριθμ. 
115564/18.12.87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γένι- 

κώτερου κοινωνικού συμφέροντος και προκύπτει, έκδηλη οικονομική 
αδυναμία της επιχ/σης ΒΙΟΦΑΡΜ ΑΒΕΕ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 
(114) μισθωτούς της επιχ/σης ΒΙΟΦΑΡΜ ΑΒΕΕ που έκαναν 
επίσχεση εργασίας, μέρους των δεδουλευμένων αποδοχών του μηνάς 
Οκτωβρίου 1987 και μέχρι του ποσού των είκοσι πέντε χιλιάδων 
(25.000) δρχ. συνολικού ύψους δέκα εκατομμυρίων τριακοσίων πε¬ 
νήντα χιλιάδων (10.350.000) δρχ. 

Η απόφαση αυτή που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 21 Δεκεμβρίου 1987 

Ο ΥΠΟΥΡΓΟΣ 
Γ. ΓΕΝΝΗΜΑΤΑΣ 


Αριθ. 33170 (6) 

Καταβολή των επιδομάτων ανεργίας δικαιούχων μισθωτών στην επι¬ 
χείρηση Α. ΒΑΚΑΓΙΑΝΝΟΠΟΥΛΟΥ και ΣΙΑ Ο.Ε. που ανέστειλε 

τη λειτουργία της λόγω πυρκαϊάς. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και Διοική- 
σεως του Ο.Α.Ε.Δ.». 

2. Τις διατάξεις των παρ. 1, 2 και 3 του άρθρου τέταρτου του Ν. 
1172/1981 «Περί Κυρώσεως συμπληρώσεως και ερμηνείας της υπό 
χρονολογίαν 2.3.81 πράξεως Νομοθετικού Περιεχομένου «περί κα¬ 
ταβολής υπό του ΟΑΕΔ δεδουλευμένων αποδοχών και αποζημιώ¬ 
σεων εις μισθωτούς κ.λπ.». 

3. Την αριθμ. 15617/87 γνωμοδότηση του ΔΣ του ΟΑΕΔ (αριθμ. 
συνεδρίασης 280/15.12.87) που μας υποβλήθηκε με το αριθμ. 
115562/18.12.87 έγγραφο του Οργανισμού, αποφασίζουμε: 

1. Εγκρίνουμε την καταβολή από τον ΟΑΕΔ στην Επιχείρηση Α. 
ΒΑΚΑΓΙΑΝΝΟΠΟΥΛΟΥ και ΣΙΑ Ο.Ε.: 

α) επιδόματος ανεργίας μέχρι 2 μήνες για καθένα από τους μισθω¬ 
τούς που πληρούν προϋποθέσεις τακτικής επιδότησης, εφόσον δεν λύ¬ 
θηκε η εργασιακή τους σχέση, 

β) έκτακτης οικον. ενίσχυσης από δέκα οκτώ χιλ. (18.000) δρχ. 
για τον καθένα από τους μισθωτούς που δεν πληρούν προϋποθέσεις 
τακτικής επιδότησης. 

Τα ως άνω επιδόματα θα καταβληθούν ανά 15/θήμερο και εφόσον 
αποδεικνύεται από τις προσκομιζόμενες υπογεγραμμένες μισθοδοτι- 
κές καταστάσεις η καταβολή των τακτικών αποδοχών και εισφορών 
από τον εργοδότη. 

Ημερομηνία αναστολής της εργασιακής σύμβασης των εργαζόμε¬ 
νων θα ληφθεί η 12.11.1987. 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 22 Δεκεμβρίου 1987 

Ο ΥΠΟΥΡΓΟΣ 
Γ. ΓΕΝΝΗΜΑΤΑΣ 


Αριθ. 381352 (7) 

Σύσταση Συλλογικού Οργάνου στο Υπ. Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 4 παρ. 2 και 3 του Ν. 1232/82 (ΦΕΚ 22/82 τεύχ. 
Λ'), «επαναφορά σε ισχύ, τροποποίηση και συμπλήρωση των διατά¬ 


ξεων του Ν.Δ. 4352/64 κ.λπ.». 

β) του άρθρου 19 παρ. 3 του Ν. 1476/84 (ΦΕΚ 138/84 τ. Λ'), 
«Διορισμός σε μόνιμες θέσεις του προσωπικού με σχέση εργασίας 
ιδιωτικού δικαίου του Δημοσίου, των Ν.Π.Δ.Δ. των ΟΤΑ και άλλες 
διατάξεις». 

γ) του άρθρου 76 παρ. 5 του Ν. 1566/83 (ΦΕΚ 167/85 τ. Α'), 
«Δομή και λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις». 

2. Την μα αριθ. ΔΙΟΔ/Φ.7/195/9412/27.10.86 (ΦΕΚ 734/86 τ. 
Β') απόφαση του Υπουργείου Προεδρίας της Κυβέρνησης, «παράταση 
προθεσμίας για σύσταση, σύνθεση και ανασύνθεση συλλογικών οργά¬ 
νων του δημόσιου τομέα». 

3. Την με αριθ. 272961/26.4.82 (ΦΕΚ 215/τ. Β726.4.82) από¬ 
φασή μας, σχετικά με την Αναμόρφωση Συλλογικών Οργάνων Γνω- 
μοδοτικής και Αποφασιστικής αρμοδιότητας του Υπουργείου Γεωρ¬ 
γίας, όπως τροποποιήθηκε και συμπληρώθηκε μεταγενέστερα. 

4. Το Ν. 396/76 (ΦΕΚ 198/76 τ. Α'), «περί οινολογικής κατερ¬ 
γασίας και εμπορίας των οίκων». 

5. Το Ν.Δ. 243/69 (ΦΕΚ 144/69 τ. Λ’), «περί προστασίας της 
αμπελουργικής παραγωγής». 

6. Τους Κανονισμούς της ΕΟΚ 355/79, 997/81, 3309/85, 822 
και 823/87, σχετικά με τους γενικούς κανόνες για την περιγραφή και 
παρουσίαση των οίκων και γλευκών σταφυλής, τον χαρακτηρισμό 
και παρουσίαση αυτών, τη θέσπιση γενικών κανόνων περιγραφής, 
την κοινή οργάνωση της αμπελοοινικής αγοράς κ.λπ.». 

'7. Τη γνωμοδότηση αριθ. 17/20.2.87 της Κεντρικής Επιτροπής 
Προστασίας Οινοπαραγωγής (ΚΕΠΟ). 

8. Την ανάγκη διευκόλυνσης του ελέγχου εφαρμογής των Κοινο¬ 
τικών Κανονισμών, αποφασίζουμε: 

Συνιστάται στο Υπουργείο Γεωργίας, «Επιτροπή Εγκρίσεως και 
Ελέγχου Ετικετών του Κρασιού» που λειτουργεί στη Διεύθυνση Με¬ 
ταποίησης και Αγορών Γεωργικών Προϊόντων του Υπουργείου 
Γεωργίας. 

Έργο της Επιτροπής είναι η προέγκριση σχεδίων ετικετών και η 
οριστική έγκριση των ετικετών (κύριων &«ι βοηθητικών), μετά την 
εκτύπωσή τους και πριν από την κυκλοφορία τους. Επίσης η εξέταση 
και η έγκριση όλων των ετικετών που έχουν τεθεί σε κυκλοφορία μέ¬ 
χρι της δημοσίευσης της απόφασης αυτής. 

Η Επιτροπή συγκροτείτο/ι με απόφαση του Υπουργού Γεωργίας 
και αποτελείται από: 

α) ' Εναν υπάλληλο της Διεύθυνσης Μεταποίησης και Αγορών 
Γεωργικών Προϊόντων του Υπουργείου Γεωρηίας. 

β) ' Εναν υπάλληλο του Ινστιτούτου Οίνου. 

γ)' Εναν εκπρόσωπο της Διεύθυνσης Φοροτεχνικής και Γενικού 
Χημείου του Κράτους, προτεινόμενο με τον αναπληρωτή του, από 
αυτό. 

δ) ' Εναν εκπρόσωπο της Διεύθυνσης Τεχνολογικής Προστασίας 
Καταναλωτή του Υπουργείου Εμπορίου, προτεινόμενο με τον ανα¬ 
πληρωτή του, από το Υπουργείο αυτό. 

ε) ' Εναν εκπρόσωπο της Διεύθυνσης Τεχνολογικής Προστασίας 
Καταναλωτή του Υπουργείου Εμπορίου, προτεινόμενο με τον ανα¬ 
πληρωτή του, από το Υπουργείο αυτό. 

στ)' Εναν εκπρόσωπο του Συνδέσμου Ελληνικών Βιομηχανιών Οί¬ 
νου και Ποτών (Σ.Ε.Β.Ο.Π.) προτεινόμενο με τον αναπληρωτή του 
από τον σύνδεσμο αυτό και 

ζ)' Εναν εκπρόσωπο της Ομοσπονδίας ποτοποιών Ε.λλάδας, προ- 
τεινόμενο με τον αναπληρωτή του, από την Ομοσπονδία αυτή. 

Εισηγητές της Επιτροπής ορίζονται κατά περίπτωση οι εκπρόσω¬ 
ποι των συλλογικών φορέων (ΚΕΟΣΕΟ, ΣΕΒΟΠ, ομοσπονδίες πο- 
τοποιών), για τα μέλη των Οργανώσεών τους. Για τα φυσικά και 
Νομικά πρόσωπα που δεν είναι μέλη ενός από τους παραπάνω φο¬ 
ρείς, εισηγητής ορίζεται υπάλληλος της Δ/νσης Μεταποίησης και 
Αγορών Γεωργικών Προϊόντων. 

Γραμματέας της Επιτροπής ορίζεται υπάλληλος της Δ/νσης Μετα¬ 
ποίησης και Αγορών Γεωργικών Προϊόντων. 

Ο Πρόεδρος της Επιτροπής ορίζεται με την απόφαση συγκρότη¬ 
σης- 

Οι λεπτομέρειες λειτουργίας της Επιτροπής καθορίζονται με από¬ 
φαση του Υπουργού Γεωργίας. 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Δεκεμβρίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ 

ΚΥΒΕΡΝΗΣΗΣ ΓΕΩΡΓΙΑΣ 

ΑΠ. ΚΑΚΑΑΜΑΝΗΣ Γ. ΠΟΤΤΑΚΗΣ 


Αριθ. 47328 (8) 

Καθορισμός παραβολών δοκιμών ποικιλιών που προορίζονται να εγ¬ 
γράφουν στον Εθνικό κατάλογο ποικιλιών καλλειεργούμενων φυ¬ 
τικών ειδών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. τις διατάξεις των άρθρων 6 παρ. 2, 24 παρ. 2 εδάφιο β' και 27 
παρ. 1 και 3 του Ν. 1564/85 «Οργάνωση παραγωγής και Εμπορίας 
του Πολλαπλασιαστικού υλικού φυτικών ειδών». 

2. Την αριθμ. 320696/24.7.87 (ΦΕΚ 445 τ. Β/21.8.87) από¬ 
φαση του Υφυπουργού Γεωργίας με την οποία τροποποιείται η αριθμ. 
440756/30.12.85 ομοία «Γενικός Τεχνικός κανονισμός Αποδοχής 
ποικιλιών των καλλιεργούμενων φυτικών ειδών (ΦΕΚ 
124/Τ.Β./26.3.86) όπως συμπληρώθηκε μεταγενέστερα. 

3. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

4. Το αριθμ. 2222/22.10.87 έγγραφο του Ινστιτούτου Ελέγχου 
Ποικιλιών Καλλιεργουμένων Φυτών και Πολλαπλασιαστικού υλικού 
Φυτών Μεγάλης Καλλιέργειας σχετικά με τον καθορισμό και τον 
τρόπο είσπραξης των παραβολών δοκιμών ποικιλιών. 

5. Το από 18.11.37 Υ-τηρεσιακό Σημείωμα της Δ/νσης Αναπα¬ 
ραγωγής Φυτών και Λιπασμάτων σχετικά με τον καθορισμό και τον 
τρόπο είσπραξης από το Ι.Ε.Π.Κ.Φ. των παραβολών δοκιμών ποικι¬ 
λιών για την εγγραφή στον Εθνικό Κατάλογο, αποφασίζουμε: 

1. Ορίζουμε το ποσό του παράβολου για την εγγραφή ποικιλίας 
στον Εθνικό Κατάλογο ποικιλιών καλλιεργούμενων φυτικών ειδών 
για κάθε χρόνο πειραματισμού στο Ι.Ε.Π.Κ.Φ. ως κατωτέρω: 


Α/Α Φυτικό Είδος 

Δ ΡΧ· 

1 Χειμερινά σιτηρά 

100.000 

2. Καλαμπόκι 

170.000 

3. Ρύζι 

100.000 

4. Σόργο 

90.000 

5. Κεχρί 

50.000 

6. Βαμβάκι 

160.000 

7. Λοιπά Κλωστικά 

80.000 

8. Καπνός 

160.000 

9. Κοιπά Ελαιούχα φυτά 

100.000 

10. Αρωματικά Φυτά 

75.000 

11. Ετήσια Κτηνοτροφικά 

90.000 

12. Μηδική 

180.000 

13. Λοιπά πολυετή κτηνοτροφικά 

140.000 

14. Όσπρια 

90.000 

15. Ζαχαρότευτλα 

120.000 

16. Πατάτες 

140.000 

17. Φυλώδη Λαχανικά 

90.000 

18. Λαχανικά για θερμοκήπια 

150.000 

19. Λοιπά Λαχανικά 

90.000 

20. Φράουλα 

100.000 

21. Αμπέλι (για όλη τη διάρκεια των δοκιμών που 
διαρκεί τουλάχιστον 5 χρόνια) 

300.000 

22. Ηλίανθος 

120.000 

23. Σόγια 

100.000 


2. Ορίζουμε το ποσό του παράβολου για την εγγραφή στον Εθνικό 
Κατάλογο ποικιλιών καλλειεργούμενων φυτικών ειδών ποικιλίας ή 
υβριδίου κηπευτικών που απαλλάσσονται σύμφωνα με την αριθμ. 


320696/24.7.87 απόφασή μας από τις προβλεπόμενες εξετάσεις πει¬ 
ραματισμού στις 5.000 δρχ. 

Τα ποσά των παραβολών αυτών και το αναλογούν χαρτόσημο 2% 
προσαυξημένο με ποσοστό 20% υπέρ Ο.Γ.Α. (άρθρο 10 Ν.Δ. 
187/43) θα κατατίθονται στον ειδικό Λογαριασμό του ΚΤΓΚ και Δα¬ 
σών Λογαριασμός Σποροπαραγωγής και Φυτωρίων Νο 26698/1 
που τηρείται στην Τράπεζα της Ελλάδος, για την αντιμετώπιση των 
δαπανών που προβλέπονται από τις διατάξεις του Ν. 1564/1985. 

3. Η είσπραξη των ποσών αυτών θα γίνεται ως κατωτέρω: 

α. Με την υποβολή της αίτησης και των λοιπών δικαιολογητικών 
για την έναρξη δοκιμής του 1ου χρόνου καταβάλλεται το 40% του 
προβλεπόμενου για το φυτικό αυτό είδος παράβολου εκτός για το 
αμπέλι που θα καταβάλλεται εφάπαξ και το υπόλοιπο 60% αυτού με 
την παράδοση των σπόρων. 

β. Με την δήλωση συνεχίσεως της δοκιμής για το 2ο ή 3ο χρόνο 
θα καταβάλλεται το 20% του οριζόμενου ανωτέρω παράβολου και 
το υπόλοιπο 80% αυτού με την παράδοση των σπόρων. 

γ. Σε περίπτωση που για διάφορους λόγους οι προς δοκιμοί σπόροι 
δεν παραδοθούν έγκαιρα ή. καθόλου το ποσό της προκαταβολής του 
παραβόλου 40% ή 20% δεν επιστρέφεται αλλά ούτε είναι απαιτητό 
το υπόλοιπο αυτού 60% ή 80%. 

δ. Επίσης σε περίπτωση που για διάφορους απρόβλεπτους λόγους, 
μετά την παράδοση των σπόρων και την καταβολή ολοκλήρου του 
παραβόλου δεν γίνουν οι δοκιμές και το ποσό του παραβόλου αυτού 
είναι επιστρεπτέο ως αχρεωστήτως καταβληθέν, δύναται ο ενδιαφε¬ 
ρόμενος σε διάστημα όχι μεγαλύτερο από 3 χρόνια από την καταβο¬ 
λή του να συμψηφίσει το ποσό αυτό, για δοκιμές της ίδιας ή άλλης 
ποικιλίας ή άλλου φυτικού είδους. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Δεκεμβρίου 1987 

Ο ΥΠΟΥΡΓΟΣ 
Γ. ΠΟΤΤΑΚΗΣ 


Αριθ. Φ.41/2920 (9) 

Αύξηση των συντάξεων του Ταμείου Νομικών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του εδαφίου γ' της παρ. 2 του άρθρου 19 του Ν.Δ. 
4114/1960 (ΦΕΚ 164Α'), όπως αντικαταστάθηκαν με τη διάταξη 
του άρθρου 6 του Ν. 1090/1980 (ΦΕΚ 263Α'). 

2. Τις διατάξεις των άρθρων 23, 24, 27 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α ) καθώς και τις δια¬ 
τάξεις του Π.Δ. 437/1985 (ΦΕΚ 157Α ). 

3. Την αριθ. 1358/2.10.87 απόφαση του Πρωθυπουργού και του 
Υπουργού Υγείας, Πρόνοιας και Κοινών. Ασφαλίσεων «Ανάθεση αρ¬ 
μοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 535/5.10.87 τ.Β'). 

4. Το Π.Δ. 303/1984 «Οργανισμός του Υπουργείου Κοινωνικών 
Ασφαλίσεων» (ΦΕΚ 110/1984 τ. Α'). 

5. Τη γνώμη του Δ.Σ. του Ταμείου Νομικών που διατυπώθηκε 
στην 3366/22.9.1987 συνεδρίασή του. 

6. Την από 12.10.1987 γνώμη της Συντονιστικής Επιτροπής των 
Δικηγορικών Συλλόγων του Κράτους. 

7. Το με Α.Π.Α. 9229/Δ.1402/21.12.1987 έγγραφο του Υπουρ¬ 
γείου Εθνικής Οικονομίας, αποφασίζουμε: 

1. «Από 1η Ιανουάριου 1988 οι συντάξεις γήρατος, αναπηρίας και 
θανάτου που χορηγεί το Ταμείο Νομικών, αυξάνονται κατά ποσοστό 
25%». 

2. Η απόφαση αυτή να δημοσιευθεί στην Εφημερίδα της Κυβερνή- 
σεως> ’· Αθήνα, 29 Δεκεμβρίου 1987 

Ο ΥΦΥΠΟΥΡΓΟΣ 
Ν. ΡΙΖΟΓΙΑΝΝΗΣ 

Αριθ. 119240 (10) 

Ορισμός αριθμού δικαστικών λειτουργών που αποστέλλονται με 
εκπαιδευτική άδεια. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη" τις διατάξεις του άρθρου 36, παραγράφους 1 
και 2 του Νόμου 1578/1985, ορίζουμε: 

Τον'αριθμό των δικαστικών λειτουργών που αποστέλλονται στην 
αλλοδαπή, με εκπαιδευτική άδεια, για το εκπαιδευτικό έτος 1988- 
1989, ως εξής: 

1. Εισηγητών και παρέδρων του Συμβουλίου της Επικράτειας σε 
4. 

2. Δικαστικούς λειτουργούς των πολιτικών και ποινικών δικαστη¬ 
ρίων σε 10. 

3. Δικαστικών λειτουργών των διοικητικών δικαστηρίων σε 2. 

Αθήνα, 18 Δεκεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 
ΑΓ. ΚΟΥΤΣΟΓΙΩΡΓΑΣ 


Αριθ. ΙΒ/10336 ( 11 ) 

Σύσταση πάγιας προκαταβολής στο Πολυτεχνείο Κρήτης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη: 

1. Τις διατάξεις του Ν. Δ. 496/74 «περί λογιστικού Ν.Π.Δ.Δ. ό¬ 
πως τροποποιήθηκε από το Ν. 369/76. 

2. Την κοινή απόφαση του Πρωθυπουργού και Υπουργού Εθνικής 
Παιδείας και Θρησκευμάτων, αρ. Η/1022/16.2.87 «αρμοδιότητες 
Υφυπουργών ΥΠΕΠΘ». 

3. Την κοινή απόφαση του Πρωθυπουργού και Υπουργού Οικονο¬ 
μικών αριθμ. 2389/1987 «Ανάθεση αρμοδιοτήτων στον Υφυπουργό 
Οικονομικών» (ΦΕΚ 81/Β/13.2.87). 

4. Την απόφαση της Διοικούσας Επιτροπής του Πολυτεχνείου 
Κρήτης, η οποία λήφθηκε στην αρ.ιθμ. 345/25.6.87 συνεδρίασή της. 

5. Το αριθ. 1016/Χ 759/23.10.87 έγγραφο του Πολυτεχνείου 
Κρήτης, αποφασίζουμε: 

Α. Συνιστούμε στο Πολυτεχνείο Κρήτης «Πάγια προκαταβολή» ύ¬ 
ψους ενός εκατομμυρίου πεντακοσίων χιλιάδων δρχ. (1.500.000), με 
διαχειριστές μονίμους υπαλλήλους της Δ/νσης Οικονομικών υπηρε¬ 
σιών του ανωτέρω Ιδρύματος για την αντιμετώπιση επειγουσών δα¬ 
πανών. 

Β. Επιτρέπεται η πληρωμή δαπανών από την πάγια προκαταβολή 
σε βάρος των πιστώσεων των κατωτέρω Κωδικών Αριθμών (Κ.Α.) 
0512, 0515, 0518, 0711, 0721, 0771, 0772, 0813, (μόνο για τα έ¬ 
ξοδα κοινοχρήστων) 0815, 0821, 0834, 0841, 0842, 0855, 0856, 
0859, 0863, 0879, 0881, 0887, 0888, 0889, 0893, 0894, 0911, 
0912, 1259,1431, 1611, 1613, 1841 και 4121. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Δεκεμβρίου 1987 

ΟΙ ΥΦΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΣΠΥΡΟΣ ΚΑΛΟΥΔΗΣ ΙΩΑΝΝΗΣ ΚΩΝΣΤΑΝΤΙΝΙΔΗΣ 


Αριθ. Φ.361.25/33/Δ 1/15101 (12) 

Αναγνώριση προϋπηρεσίας εκπ/κών που δίδαξαν σε τάξεις ή τμή¬ 
ματα ελληνοπαίδων μέσα σε ξένα σχολεία». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 15 κεφάλαιο Α' παρά¬ 
γραφος 7 του Ν. 1566/1985, αποφασίζουμε: 

I. Για τον καθορισμό του βαθμού εισόδου στην υπηρεσία των 
εκπ/κών της Α/θμιας και Β/θμιας εκπ/σης, που έχουν προϋπηρεσία 
σε ξένα σχολεία του εξωτερικού στα οποία δίδαξαν σε τάξεις ή τμή¬ 
ματα ελληνοπαίδων, απαιτείται: 

Πιστοποιητικό του επίσημου εκπαιδευτικού φορέα που έκανε την 
πρόσληψη, στο οποίο πρέπει να αναφέρονται τα ακόλουθα: α) το συ¬ 
γκεκριμένο ξένο ή ξένα σχολεία στα οποία δίδαξε ο εκπαιδευτικός σε 
τάξεις ή τμήματα ελληνοπαίδων στην Ελληνική γλώσσα, β) Ο χρό¬ 
νος υπηρεσίας γ) το εβδομαδιαίο ωράριο απασχόλησής του και δ) ότι 
για το χρόνο αυτό δε του καταβλήθηκε αποζημίωση ή βοήθημα αντί 
σύνταξης ή σύνταξη. Το πιστοποιητικό αυτό πρέπει να είναι θεωρη¬ 
μένο για τη γνησιότητα της υπογραφής του από την οικεία Ελληνική 
διπλωματική ή προξενική αρχή ή από την αρμόδια Αρχή της χώρας 
που υπηρέτησε ο εκπαιδευτικός και να συνοδεύεται από επίσημη με¬ 
τάφραση. 

II. Η πιστοποιούμενη προϋπηρεσία υπολογίζεται για τον καθορισμό 
εισόδου στην υπηρεσία, χορήγηση μισθολογικόύ κλιμακίου καθώς 
και βαθμολογικής εξέλιξης των εκπ/κών σύμφωνα με την παρά¬ 
γραφο 7 κεφ. Α' του άρθρου 15 και του άρθρου 74 του Ν. 1566/85 
εφόσον: α) διανύθηκε με τα τυπικά προσόντα του κλάδου στον οποίο 
έχει ή πρόκειται να διοριστεί ο εκπ/κός στη δημόσια εκπ/ση του εσω¬ 
τερικού. Β 

Β)' Εχει προσφερθεί με το πλήρες ώραριο εργασίας που ίσχυε για 
τους μόνιμους εκπ/κούς αντίστοιχης ειδικότητας Α/θμιας ή Β/θμιας 
εκπ/σης κατά το χρόνο που προσφέρθηκε. 

Η απόφαση αυτή να δημοσιευθεί στην Εφημερίδα τςης Κυβερνή- 
σεως. 


Αθήνα, 23 Δεκεμβρίου 1987 

Ο ΥΠΟΥΡΓΟΣ 
ΑΝΤΩΝΗΣ ΤΡΙΤΣΗΣ 


Αριθ. 1421/17.9.87 (13) 

Ανασυγκρότηση της Τεχνικής Επιτροπής του Υπουργείου Εμπορικής 
Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο35 παράγ. 3 του Κώδικα Δημοσίου Ναυτικού Δικαίου, 
που κυρώθηκε με το Ν.Δ. 187/73. 

β) Τα άρθρα 1, 2 και 4 του Π.Δ. 295/1975 «περί συγκροτήσεως 
και συνθέσεως Τεχνικής Επιτροπής παρά τω Υπουργείω Εμπορικής 
Ναυτιλίας». 

γ) Τα άρθρα 59 και 68 του Π.Δ. 95/1977 «περί Οργανισμού του 
Υπουργείου Εμπορικής Ναυτιλίας». 

δ) Το άρθρο 2 παρ. 2 και 3 της Υπουργικής Απόφασης με αριθμό 
145054/8/82/21.10.82 που δημοσιεύθηκε στο ΦΕΚ 
839/Β/22.10.82, αποφασίζουμε: 

1. Την ανασυγκρότηση της Τεχνικής Επιτροπής του Υπουργείου 
Εμπορικής Ναυτιλίας που προβλέπεται από τις πιο πάνω διατάξεις, 

για το χρονικό διάστημα από 1.1.1988 μέχρι 31.12.1990 που θ’ 
αποτελείται από τους πιο κάτω: 

α) Του Διευθυντή της Διεύθυνσης Ελέγχου Ναυσιπλοΐας του ΥΕΝ, 
ως Πρόεδρο, που θ’ αναπληρώνεται από τον Διευθυντή της Επιθεώ¬ 
ρησης Εμπορικών Πλοίων. 

β) Τον Υποδιευθυντή της Επιθεώρησης Εμπορικών Πλοίων, που θ’ 
αναπληρώνεται από τον Τμηματάρχη του Συντονιστικού Τμήματος 
αυτής. 

γ) Τον αντιπλοίαρχο (Μ) ΠΝ.ΑΓΑΘΟ Γ., που θ’ αναπληρώνεται 
από του Αντιπλοίαρχο (Μ) ΠΝ ΧΡΙΣΤΟΠΟΥΛΟ Δ., ως εκπροσώ¬ 
πων του Γενικού Επιτελείου Ναυτικού. 

δ) Του ΠΕΡΡΑ Π., Επίκουρο καθηγητή ΕΜΠ. που θ’ αναπληρώ¬ 
νεται από του ΜΑΥΡΑΚΟ Σπ., λέκτορα ΕΜΠ. ως εκπροσώπων του 
Εθνικού Μετσοβείου Πολυτεχνείου. 

ε) Του ΕΡΜΟΓΕΝΗ Α. ναυπηγό — μηχανολόγο, που θ’ αναπλη¬ 
ρώνεται από του ΦΑΦΑΛΙΟ Λ. μηχανολόγο, ως εκπροσώπων του 
Ναυτικού Επιμελητηρίου της Ελλάδας. 

στ) Τον ΣΑΠΟΥΝΑΚΗ Κ., δικηγόρο — ειδικό στα ναυτιλιακά που 
θ’ αναπληρώνεται από τον ΑΒΡΑΜΕΑ Π., δικηγόρο, ως εκπροσώ¬ 
πων του Ναυτικού Επιμελητηρίου Ελλάδας και 

ζ) Τον ΦΩΚΑ Σ., ναυπηγό, που θ’ αναπληρώνεται από τον ΠΑ- 
ΠΑΜ1ΧΑΛΟΠΟΥΛΟ Ν., ναυπηγό μηχανολόγο, ως εκπροσώπων 
του Τεχνικού Επιμελητηρίου της Ελλάδας. 

2. Σε περίπτωση που πρόκειται να συζητηθούν θέματα χαρακτηρι¬ 
σμού θαλασσίων περιοχών ως προασπισμένων ή μη, το υπό στοιχεία 
(στ) μέλος τής αντικαθίσταται από τον ΚΑΡΔΑΡΑ Θ. Φυσικό Ωκεα- 
νογράφο, που θ’ αναπληρώνεται από τον ΚΟΛΛΑΡΟ 1. μόνιμο υπάλ¬ 
ληλο, ως εκπροσώπων, της Υδρογραφικής Υπηρεσίας του'Πολεμικού 
Ναυτικού κάι το υπό στοιχεία (γ) μέλος της, από του ΚΑΣ1ΜΙΔΗ Γ. 
μετεωρολόγρ ΠΥ, με Β' βαθμό, που θ’ αναπληρώνεται από τον 
ΚΩΤΣΗ Π.; μετεωρολόγο, Π.Υ. με Α' βαθμό, ως εκπροσώπων της 
Εθνικής Μετεωρολογικής Υπηρεσίας. 

3. Γραμματέα της Τεχνικής Επιτροπής ορίζουμε του Υποπ/ρχο 
ΑΣ ΣΦΟΝΔΥΛΗ Α., που θ’ αναπληρώνεται από τον Υποπ/ρχο ΑΣ 
ΧΑΤΖΟΒΟΥΛΟ Ν. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 29 Δεκεμβρίου 1987 
Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. Α.42010 (14) 

Περί ψήφισης Ο.Ε.Υ. Κοινότητας Λακκόπετρας Ν. ΑχαΓας. 

Ο ΝΟΜΑΡΧΗΣ ΑΧΑ1ΑΣ 

Έχοντας υπόψη: 

1. Την αριθ. 35/86 απόφαση του Κοινοτικού Συμβουλίου Λακκό¬ 
πετρας, περί ψηφίσεως του Ο.Ε.Υ. της Κοινότητας. 

2. Τις διατάξεις του άρθρου 12 του Ν. 1188/81 και του Ν. 
1586/86. 

3. Τις διατάξεις του άρθρου 153 του Π.Δ. 76/85. 

4. Την αριθμ. 4-5/12.11.86 γνωμοδότηση του Υπηρεσιακού Συμ¬ 
βουλίου του άρθρου 15 του Ν. 1188/81, αποφασίζουμε: 

Εγκρίνουμε την αριθμ. 45/86 απόφαση του Κοινοτικού Συμβου¬ 
λίου Λακκόπετρας περί ψήφισης του Ο.Ε.Υ. της Κοινότητας ο οποίος 
διαρθρώνεται ως εξής: 

Κατηγορία ΔΕ. 

α) Κλάδος ΔΕΙ Δ/κού. 

Μία (1) θέση με βαθμό Γ-Α. 
β) Κλάδος ΔΕ 15 Εισπρακτόρων. 

Μία (1) θέση με βαθμούς Γ-Α. 

Προϊστάμενος της Γραμματείας είναι ο Πρόεδρος της Κοινότητας, 
επειδή ο αριθμός των θέσεων δεν ξεπερνά τους 4 βάσει της αριθμ. 
27111/87 εγκυκλίου του ΥΠ.ΕΣ. 


Η απόφαση αυτή να δημοσιευθεί στην Εφημερίδα της Κυβερνή- 
' Πάτρα, 11 Δεκεμβρίου 1987 

Με εντολή Νομάρχη 
Ο Διευθυντής 
ΣΤΕΦ. ΦΑΡΔΕΛΑΣ 


Αριθ. Φ.2.1/Τ1.Ε/11 57 (15) 

Υποβιβασμός κθι κατάργηση θέσεων Μ/κών Δημ. Σχολείων. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 5 παρ. 2 και 5 και του άρθρου 7 παρ. 1 
εδαφ. α' του Ν. 694/77 «Περί Μ/κών Σχολείων της Μουσικής Μειο¬ 
νότητας εις Δυτ. Θράκην». 

2. Τις διατάξεις του άρθρου 4 παράγρ. 1 εδαφ. α' και άρθρου 3 πα- 
ράγρ. 9 του Ν. 695/77 «Περί ρυθμίσεως θεμάτων τινών του διδακτι¬ 
κού και εποπτικού προσωπικού τών Μειονοτικών Δημοτικών Σχο¬ 
λείων και της Ειδικής Παιδαγωγικής Ακαδημίας». 

3. Τις διατάξεις της αριθμ. 55367/16.5.78 αποφάσεως του Υ- 
ΠΕΠΘ «περί συνθέσεως διδακτικού προσωπικού των Μ/κών Σχο¬ 
λείων». 

4. Το αριθμ. Ζ. 4523/28.11.80 έγγραφο του ΥΠΕΠΘ «Περί κα¬ 
θορισμού της συνθέσεως του διδακτικού προσωπικού των Μ/κών 
Σχολείων». 

5. Το με αριθμ. Ζ/1130/11.3.1981 έγγραφο του ΥΠΕΠΘ «περί 
προτάσεων για ίδρυση, προαγωγή και κατάργηση Μ/κών Σχο¬ 
λείων». 

6. Την με αριθμ. ΔΕ 27613/22.1.81 απόφαση του Νομάρχη Ξάν¬ 
θης «περί καθορισμού οργανικότητας Μ/κών Σχολείων στο Νομό 
Ξάνθης». 

7. Το αριθμ. Δ4/781/22.9.86 έγγραφο του ΥΠΕΠΘ «Μεταβολή 
της Οργανικότητας Δημοτικών Σχολείων». 

8. Το γεγονός ότι οι παρακάτω θέσεις περιλαμβάνονται στον αριθ¬ 
μό των θέσεων του διδακτικού προσωπικού δημοτικών σχολείων που 
προβλέπεται με τις διατάξεις του άρθρου 13 παραγρ. 4 του Ν. 
1566/85 «Δομή και λειτουργία της Α/θμιας καλι Β/θμιας Εκπ/σης» 
και του.άρθρου 1 του Π.Δ. 1024/79 «περί συστάσεως θέσεων Κλά¬ 
δων και βαθμών δια τους Μ/νους Δημόσιους Εκπ/κούς λειτουργούς 
των Μ/κών Δημοτικών Σχολείων Δυτ. Θράκης». 

9. Την αριθμ. 481/8.12.1987 πρόταση του Συντονιστή Μ/κών 
Σχολείων Α/θμιας και Β/θμιας Εκπ/σης Καβάλας, αποφασίζουμε: 

α) Τον υποβιβασμό του 4/Θ Μ/κού Σχολείου Μέδουσας σε 2/θέ- 
σιο, δηλαδή με χριστιανό δάσκαλο 1 αντί των 2 που έχει και μου¬ 
σουλμάνο δάσκαλο 1 αντί των 2 που έχει σήμερα, επειδή μειώθηκε ο 
μέσος όρος των μαθητών του κατά την τελευταία τριετία σε 44. 

β) την κατάργηση θέσεων του 2/θ Μ/κού Σχολείου Καλοτύχου, 
δηλαδή 1 θέση χριστιανού και 1 θέση μουσουλμάνου δασκάλου, επει¬ 
δή έπαψε να λειτουργεί από τα μέσα του σχολικού έτους 1986-87, 
λόγω έλλειψης μαθητών. 

Η απόφαση αυτή να δημοσιευθεί στην Εφημερίδα της Κυβέρνησης. 

Ξάνθη, 14 Δεκεμβρίου 1987 

Ο Νομάρχης 
ΚΩΣΤΑΣ ΓΚΑΓΚΑΣ 

Αριθ. 11384 (16) 

Καθορισμός ζώνης καταλήψεως αντιπλημμυρικών έργων αρμοδιότη¬ 
τας Υπουργείου ΠΕΡ.ΧΩΡ.ΔΕ. στη θέση «Μηδέν Γιαννιτσών» του 

ποταμού Λουδία. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 


1. Τις διατάξεις του Π.Δ/γματος 497/1974 «περί καθορισμού των 

ζωνών καταλήψεως των αρδευτικών, στραγγιστικών και αντιπλημ- 
μυρικών έργων της χώρας και της διοικήσεως, διαχειρίσεως και εκ- 
μεταλλεύσεως αυτών» ειδικώτερα δε το άρθρο 1 (παράγραφος 1 και 
4 αυτού). 

2. Τις διατάξεις των Π.Δ./γμάτων 39/1983 «περί μεταβιβάσεως 
αρμοδιοτήτων του Υπουργού Δημ. Έργων στις Περιφερειακές Υπη¬ 
ρεσίες καθώς και 332/1983 «περί μεταβιβάσεως αρμοδιοτήτων του 
Υπουργού Γεωργίας στους Νομάρχες. 

3. Την υφισταμένη σήμερα κατάσταση στις εκατέρωθεν όχθες του 
ποταμού Λουδία στην περιοχή της θέσεως «Μηδέν Γιαννιτσών» όπως 
αυτή έχει διαμορφωθεί σήμερα μετά την ολοκλήρωση των έργων 
διευθετήσεως της κοίτης του ποταμού Λουδία καθώς και των μετέ- 
πειτα εγγειωβελτιωτικών έργων (στραγγιστικών, αρδευτικών κ.λπ. 
δικτύων) που εκτείνονται, κατά μήκος των οχθών του εν λόγω ποτα¬ 
μού, στον χώρο της αποξηρανθείσας τέως Λίμνης Γιαννιτσών και 

4. Την σχετική εισήγηση της Διευθύνσεως Υδραυλικών έργων της 
τέως 3ης Π.Υ.Δ.Ε., αποφασίζουμε: 

ια) Καθορίζουμε τις ζώνες καταλήψεως των αντιπλημμυρικών, 
εγγειοβελτιωτικών κ.λπ. έργων αρμοδιότητας ΥΠΕΧΩΔΕ κατά μή¬ 
κος της κοίτης του ποταμού Λουδία στην περιοχή της θέσεως «Μηδέν 
Γιαννιτσών» του Ν. Πέλλας, όπως αυτές εμφαίνονται στην συνημ¬ 
μένη οριζοντιογραφία που θεωρήθηκε από τη Διεύθυνση Υδραυλικών 
Έργων της τέως 3ης ΠΥΔΕ. 

β) Οι εν λόγω ζώνες καταλήψεως αποτελούνται από μία λωρίδα 
εδάφους μήκους 4 χιλιομέτρων και πλάτους 270 μέτρων (που είχε ει- 
δικώς απολλοτριωθεί υπέρ του ΥΠΕΧΩΔΕ για την κατασκευή των 
έργων διευθετήσεως του ποταμού Λουδία καθώς και των περί αυτόν 
εγγειοβελτιωτικών έργων όπως φαίνεται και στα οικεία διαγράμ¬ 
ματα διανομής του Υπουργείου Γεωργίας) μέσα στην οποία περιλαμ¬ 
βάνεται ακκαι αυτή η ίδια η κοίτη του ποταμού, ακραία όρια της εν 
λόγω λωρίδας — ζώνης ορίζονται από μεν δυσμάς (ανάντη) η έξοδος 
του αντλιοστασίου Σχοινά από δε ανατολάς η πρώτη εν οριζοντιο- 
γραφία καμπύλη του ποταμού κατάντη της οδικής γεφύρας της επαρ¬ 
χιακής οδού Γιαννιτσών — Αλεξανδρείας, σε απόσταση 3200 μέτρων 
κατάντη αυτής, ενώ κατά μήκος της ροής του ποταμού τα όρια της 
ζώνης εμπίπτουν με τα εξωτερικά όρια απαλλοτριώσεως των αγροτι¬ 
κών οδών που διήκουν παραλλήλους προς τις στραγγιστικές τάφρους 
Τ2 χαμηλής Σχοινά (από νότο) και 1Τ και 2Τ (Τσεκρέ (από βορρά). 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 8 Δεκεμβρίου 1987 

Ο Νομάρχης 
Ν. ΜΑΚΡΑΚΗΣ 


Αριθ. 11689 ^ (17) 

Παραχώρηση για εκμετάλλευση των ζωνών καταλήψεως αντιπλημ- 
μυρικών έργων αρμοδιότητας ΥΠΕΧΩΔΕ στη θέση «Μηδέν Γιαν¬ 
νιτσών» ποταμού Λουδία (Όρια Νομού Πέλλας). 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Π.Δ/γματος 497/1974 «περί καθορισμού των 
ζωνών καταλήψεως των αρδευτικών, στραγγιστικών και αντιπλημ- 
μυρικών έργων της Χώρας και της Διοικήσεως, διαχειρήσεως και εκ- 
μεταλλεύσεως αυτών». 

2. Τις διατάξεις των Π. Διαταγμάτων 39/1983 «περί μεταβιβά- 
σεως αρμοδιοτήτων του Υπουργού Δημ. Έργων στις Περιφερειακές 
Υπηρεσίες» καθώς και 332/1983 «περί μεταβιβάσεως αρμοδιοτήτων 
του Υπουργού Γεωργίας και Προϊσταμένων διανομαρχιακών Υπηρε¬ 
σιών Υπουργείου Γεωργίας στους Νομάρχες». 


3. Τις διατάξεις του υπ’ αριθμ. 3200/1955 Νόμου «Περί Διοικητι¬ 
κής αποκεντρώσεως» (ΦΕΚ 97/23.4.1955). 

4. Την υπ’ αριθμ. 6842/7.8.1985 αναφορά του Δήμου Γιαννιτσών 
προς την 1η Δ.Ε.Κ.Ε. Θεσ/νίκης με την οποία ζητείται η παραχώ¬ 
ρηση της κατά μήκος του Ποταμού Λουδία και συγκεκριμένα στη 
θέση «Μηδέν Γιαννιτσών» ζώνης καταλήψεως αντιπλημμυρικών έρ¬ 
γων αρμοδιότητας ΥΠΕΧΩΔΕ για τη διαμόρφωση στον χώρο αυτό 
Ναυταθλητικών Εγκαταστάσεων καθώς και κωπηλατοδρομίου, 
Ολυμπιακών προδιαγραφών. 

5. Το φάκελλο της διαμειφθείσης έκτοτε αλληλογραφίας, αναφορι¬ 
κά με την δυναντότητα υλοποιήσεως του παραπάνω αιτήματος και 
των απαιτουμένων τεχνικών κ.λπ. έργων που πρέπει να παρεμβλη¬ 
θούν προγενε.στέρως μαζί με τις εκθέσεις των εμπλεκομένων για το 
υπόψη θέμα φορέων ιδιαίτερα δε τα υπ’ αριθ. 17575/9 Ιουλίου 1984 
και 17576/9 Ιουλίου 1984 έγγραφα της Γεν. Γραμματείας Αθλητι¬ 
σμού. 

6. Τα υπ’ αριθμ. 3540/30 Απριλίου 1986, 11978/11 Δεκεμβρίου 
1986 και 5651/16 Ιουνίου 1987 έγγραφα της Δ/νσεως Υδραυλικών 
Έργων της τ. 3ης ΠΥΔΕ καθώς και το περί του ίδιου θέματος υπ’ α- 
ριθμ. ΒΥ1/10240/7085/3 έγγραφο του ΥΠΕΧΩΔΕ με τα οποία πα¬ 
ρέχεται η συναίνεση των Υπηρεσιών του ασκούντος επί των εκτάσεων 
αυτών δικαιώματα ιδιοκτησίας Υπουργείου, υπό την προϋπόθεση 
αντιμετωπίσεως των αναφερομένων σ' αυτά τεχνικών, κατασκευα¬ 
στικών καθώς και των νομικών όρων και περιορισμών. 

7. Την ωφέλεια που θα προκύψει με την κατασκευή στη θέση αυτή 
των ναυταθλητικών εγκαταστάσεων (πολιτιστική — κοινωνική άνο¬ 
δος, διεθνείς συναντήσεις, αθλητισμός, τουρισμός και προβολή με τον 
ανώτερο σκοπό διοργανώσεως Ολυμπιακών αγώνων κ.λπ.), αποφα¬ 
σίζουμε: 

Εγκρίνουμε κατά παρέκκλιση των σχετικών παραγράφων του 
Π.Δ. 497/1974, άρθρο 2 παράγρ. 1 και 2 την παραχώρηση για 
χρήση και εκμετάλλευση των διαθεσίμων εκτάσεων της ζώνης κατα¬ 
λήψεως των αντιπλημμυρικών έργων του ποταμού Λουδία στη θέση 
«Μηδέν Γιαννιτσών» όπως αυτή έχει καθορισθεί με.την υπ’ αριθμ. 
11384/8.12.87 απόφασή μας στον Δήμο Γιαννιτσών προς τον σκοπό 
δημιουργίας ναυταθλητικών εγκαταστάσεων και κωπηλατοδρομίου, 
και υπό την άμεσο δημιουργία ναυταθλητικών εγκαταστάσεων και 
κωπηλατοδρομίου, και υπό την άμεσο προϋπόθεση εγκρίσεως υπό 
της 1ης ΔΕΚΕ Θεσ/νίκης της πλήρους χωροταξικής μελέ της και της 
εκ των προτέρων εκτελέσεως όλων των σχετικών υδραυλικών κ.λπ. 
έργων που θα απαιτηθούν για την κανονική και άνευ δυσμενών επι¬ 
πτώσεων λειτουργία του αποχευτικού συστήματος του ποταμού Λου¬ 
δία. 

Από τον παραχωρούμενο χώρο θα εξαιρεθεί το σύνολο των εκτά¬ 
σεων που θα καταλαμβάνεται από τα έργα κοινής ωφελείας (αρδευτι¬ 
κές και στραγγιστικές διώρυγες αντλιοστάσια, αγωγοί, αγροτικά 
οδικά δίκτυα, αντιπλημμυρικά αναχώματα κ.λπ.) είτε αυτά παραμέ¬ 
νουν είτε καθαιρούνται για να ανακατασκευασθούν σε μετατοπιζό- 
μανα σε παρακείμενος χώρους. 

Η κατά τα ως άνω παραχώρηση δύναται, με απόφασή μας να 
αναιρεθεί ο δε χώρος να επιστραφεί στους δικαιούχους ΥΠΕΧΩΔΕ, 
εφόσον στα πρώτα 5 έτη, δεν πραγματοποιηθεί οποιαδήποτε υλο¬ 
ποίηση των στόχων του Δήμου. Ωσαύτως κατά τη διάρκεια του χρό¬ 
νου παραχώρησης θα είναι ελεύθερη η εντός του παραχωρουμένου 
χώρου διακίνηση, εκτέλεση έργων ή διατήρηση υφισταμένων εγκα¬ 
ταστάσεων που θα έχουν άμεση σχέση με δραστηριότητες του ΥΠΕ¬ 
ΧΩΔΕ ή άλλων συναρμόδιων Υπηρεσιών (Υπουργείο Γεωργίας, Ορ¬ 
γανισμοί, Εγγείων βελτιώσεων κ.λπ.) προς τις οποίες θα παρέχεται 
και κάθε δυνατή ευκολία. 

Η απόφαση αυτή να δημοσιευθεί στην Εφημερίδα της Κυβερνή- 
'σεως. 

Θεσσαλονίκη, 16 Δεκεμβρίου 1987 

Ο Νομάρχης 
Ν. ΜΑΚΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




